2021. gada 29. jūnijā Noteikumi Nr. 430

Rīgā (prot. Nr. 50 21. §)

**Grozījumi Ministru kabineta 2014. gada 25. marta noteikumos Nr. 161 "Kārtība, kādā novērš vardarbības draudus un nodrošina pagaidu aizsardzību pret vardarbību"**

Izdoti saskaņā ar

likuma "[Par policiju](https://likumi.lv/ta/id/67957-par-policiju)"
[12. panta](https://likumi.lv/ta/id/67957-par-policiju#p12) sesto daļu,

[12.1 panta](https://likumi.lv/ta/id/67957-par-policiju#p12.1) devīto daļu un
[Civilprocesa likuma](https://likumi.lv/ta/id/50500-civilprocesa-likums)
[250.46 panta](https://likumi.lv/ta/id/50500-civilprocesa-likums#p250.46) pirmo daļu un

[250.56 panta](https://likumi.lv/ta/id/50500-civilprocesa-likums#p250.56) otro daļu

1. Izdarīt Ministru kabineta 2014. gada 25. marta noteikumos Nr. 161 "Kārtība, kādā novērš vardarbības draudus un nodrošina pagaidu aizsardzību pret vardarbību" (Latvijas Vēstnesis, 2014, 64. nr.; 2015, 6. nr.; 2017, 107. nr.; 2020, 146. nr.) šādus grozījumus:

1.1. papildināt noteikumus ar 21.1 punktu šādā redakcijā:

"21.1 Ja tiesas nolēmumā vienlaikus ar šo noteikumu 20. punktā minēto pagaidu aizsardzības pret vardarbību līdzekli ir noteikts pagaidu aizsardzības pret vardarbību līdzeklis – pienākums atbildētājam (personai, kas rada draudus) apgūt sociālās rehabilitācijas kursu vardarbīgas uzvedības mazināšanai –, Valsts policija informē vardarbīgas uzvedības mazināšanas pakalpojuma sniedzēju par dienu, kurā atbildētājs (persona, kas rada draudus) šo noteikumu 21. punktā noteiktajā kārtībā iepazīstināts ar tiesas nolēmumu.";

1.2. papildināt noteikumus ar 26.5. apakšpunktu šādā redakcijā:

"26.5. ja personai ar tiesas nolēmumu noteikts pagaidu aizsardzības pret vardarbību līdzeklis – pienākums atbildētājam (personai, kas rada draudus) apgūt sociālās rehabilitācijas kursu vardarbīgas uzvedības mazināšanai, – kad persona apguvusi minēto kursu.";

1.3. papildināt 1. pielikuma II nodaļu aiz vārdiem "aizliegums atbildētājam izmantot prasītāja personas datus" ar tekstu šādā redakcijā:

"○ pienākums atbildētājam apgūt sociālās rehabilitācijas kursu vardarbīgas uzvedības mazināšanai";

1.4. papildināt 3. pielikuma 6. punktu aiz vārdiem "aizliegums atbildētājam izmantot prasītāja personas datus" ar tekstu šādā redakcijā:

" pienākums atbildētājam apgūt sociālās rehabilitācijas kursu vardarbīgas uzvedības mazināšanai".

2. Noteikumi stājas spēkā 2021. gada 1. jūlijā.

Ministru prezidents A. K. Kariņš

Ministru prezidenta biedrs,

tieslietu ministrs J. Bordāns